

### ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΚΑΛΛΙΘΕΑΣ

#### Διεύθυνση :Οικονομικών Υπηρεσιών

#### Τμήμα:Ταμείο

#### Ταχ. Δ/νση: Μαντζαγριωτάκη 76, Τ.Κ. 17676

Πληροφορίες: Μαρία Μαντά

ΤΗΛ.: 213 – 2070350

E-mail: maria.manta@kallithea.gr

Καλλιθέα, 01-04-2025

### Αρ. Πρωτ.: 18051/02-04-2025

#### 

#### ΠΡΟΣ: Τον Πρόεδρο του Δημοτικού Συμβουλίου

#### 

**Θέμα:** «Κύρωση της απόφασης 253/2025 του Δημάρχου Καλλιθέας εξουσιοδότηση της ταμία για την κίνηση των τραπεζικών λογαριασμών του δήμου Καλλιθέας »

Πρόεδρε,

Έχοντας υπόψη:

1. To άρ. 65 παρ. 1 Ν.3852/2010 σύμφωνα με το οποίο *το δημοτικό συμβούλιο αποφασίζει για όλα τα θέματα που αφορούν το δήμο εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του*
2. Το Β.Δ. 17-5/15-06-1959 (ΦΕΚ 114/Α/1959) περί *οικονομικής διοίκησης και λογιστικού των Δήμων και Κοινοτήτων*
3. Το άρ. 11.3 της απόφασης 36913/33020/2012 *(Τροποποίηση του Οργανισμού Εσωτερικής Υπηρεσίας του Δήμου Καλλιθέας (ΦΕΚ 2598/Β/2012*) περί αρμοδιοτήτων του Ταμείου
4. Την με αρ.177/2017 απόφαση του Δημάρχου Καλλιθέας περί ορισμού αναπληρωτή προϊσταμένου του Ταμείου
5. Την με αρ. 253/2025 απόφαση του Δημάρχου Καλλιθέας περί εκχώρησης αποκλειστικής αρμοδιότητας για οποιαδήποτε διαχειριστική ενέργεια του Ταμείου

παρακαλούμε κατά την προσεχή συνεδρίαση του Δημοτικού Συμβουλίου να συμπεριλάβετε μεταξύ των θεμάτων της ημερήσιας διάταξης αίτημα κύρωσης της απόφασης 253/2025 (ΑΔΑ: 6ΞΚΘΩΕΚ-4ΛΑ) του Δημάρχου Καλλιθέας.

Ειδικότερα με την απόφαση 253/2025 ορίζεται η μόνιμη υπάλληλος του δήμου Καλλιθέας, κα **Μαντά Μαρία** του Αθανασίου ως αποκλειστικά αρμόδια για οποιαδήποτε διαχειριστική ενέργεια του ταμείου με μόνη την υπογραφή της, δηλαδή να κινεί τους λογαριασμούς του Δήμου Καλλιθέας (με εντολές και κάθε είδους μεταφορές), να ενημερώνεται για την κίνηση και τα υπόλοιπα των λογαριασμών, να διενεργεί κάθε είδους ηλεκτρονικές συναλλαγές τραπέζης (e-banking) και να υπογράφει οποιοδήποτε έγγραφο απαιτείται σχετικά με την παροχή ηλεκτρονικών υπηρεσιών, το οποίο απευθύνεται στην Τ.τ.Ε. , το Τ.π.Δ., την ΕΤΕ, την Alpha Bank, την Εurobank καθώς και σε όποια άλλη τράπεζα τηρούνται ή πρόκειται να τηρηθούν στο εξής διαθέσιμα, για την έκδοση, παραλαβή κι εξόφληση επιταγών για λογαριασμό του Δήμου.

Επίσης, η ίδια ορίζεται και ως αρμόδια για την παρακολούθηση των λογαριασμών έργων, που επιχορηγούνται από το το Ε.Σ.Π.Α. ή άλλες πηγές χρηματοδότησης αλλά και ως υπεύθυνη λογαριασμού για όλα τα έργα του προγράμματος δημοσίων επενδύσεων, που κινούνται μέσω της Τραπέζης της Ελλάδος.

Τέλος στην απόφαση 253/2025 προβλέπεται ότι η εντεταλμένη ταμίας θα ασκεί τα ίδια καθήκοντα και στον Σύνδεσμο Δήμων Νότιας Αττικής.

Σημειώνεται ότι η ασφάλεια των ταμειακών συναλλαγών εξασφαλίζεται εξ΄ ορισμού από την ύπαρξη του διπλογραφικού λογιστικού συστήματος, το οποίο παρακολουθεί τις συναλλαγές όλων των εμπλεκομένων.

Από την έναρξη της παρούσας απόφασης παύει να ισχύει οποιαδήποτε προηγούμενη σχετική.

Ο Αντιδήμαρχος Οικονομικών Υπηρεσιών

Νικόλαος Ηλιάδης

Εσωτερική Διανομή:

-Δήμαρχο

-Αντιδήμαρχο Οικονομικών Υπηρεσιών

-Γενικό Γραμματέα

-Διευθυντή Οικονομικών Υπηρεσιών

-Διευθυντή Δημοτικών Προσόδων

-Ταμείο